Diari Oficial de la Generalitat Valenciana


Sumari del DOGV 5058, del 27-07-2005 (2005/8503)

ORDE de 14 de juliol de 2005, del conseller d'Infraestructures i Transport, per la qual s'establixen les condicions generals i el procediment per a l'aplicació dels estàndards definits per a l'ús de la signatura electrònica avançada mitjançant Zksaty@XR.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/07/14/(1)/dof/vci/html**

### Dades del document

Número de DOGV
:   5058

Data del DOGV
:   27-07-2005

Secció del DOGV
:   I. DISPOSICIONS GENERALS

Número del document
:   2005/8503


Data del document
:   14-07-2005

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * telecomunicació
    * legislació
    * comunicació de dades
    * signatura electrònica

ORDE de 14 de juliol de 2005, del conseller d'Infraestructures i Transport, per la qual s'establixen les condicions generals i el procediment per a l'aplicació dels estàndards definits per a l'ús de la signatura electrònica avançada mitjançant Lbpfzd@CO. [2005/X8503]
  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat Valenciana, establix que els programes i les aplicacions que efectuen tractaments d'informació, incloent-hi la seua transmissió, el resultat de la qual siga utilitzat per a l'exercici de les potestats que els òrgans i les entitats de l'administració de la Generalitat Valenciana tenen atribuïdes, hauran de ser objecte d'aprovació i de difusió pública en els termes regulats en el dit decret. D'acord amb esta norma, es dicta la present orde, de caràcter tècnic i que no suposa canvis organitzatius ni pressupostaris en l'administració de la Generalitat Valenciana.
  
La Generalitat Valenciana es va convertir en prestador de servicis de certificació a través del Decret 87/2002, de 30 de maig, del Govern Valencià, pel qual es regula la utilització de la signatura electrònica avançada en la Generalitat Valenciana.
  
El Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, determina que és competència de la Secretaria Autonòmica de Telecomunicacions i Societat de la Informació: l'impuls i la consolidació de la teleadministració en les administracions públiques de la Comunitat Valenciana; i les polítiques de coordinació dels sistemes d'informació de la Generalitat Valenciana i, més concretament, la coordinació i el desenvolupament d'aquells sistemes d'informació de caràcter corporatiu d'ús comú per part dels distints departaments de la Generalitat Valenciana.
  
Un dels elements afavoridors de l'administració electrònica és la utilització de la signatura electrònica gràcies a la qual els ciutadans poden realitzar transaccions verdaderament segures i relacionar-se amb l'administració amb la màxima eficàcia jurídica.
  
L'ús de la signatura electrònica garantix:
  
- La privacitat de la informació, que només pot ser llegida per persones autoritzades.
  
- La integritat de la informació, que no pot ser alterada en el transcurs del seu enviament o posterior emmagatzematge.
  
- L'autenticitat, perquè confirma que el missatge rebut ha sigut enviat per qui diu que el va enviar o que el missatge rebut és el que s'esperava.
  
- El no-repudi o confirmació de l'autoria d'un missatge enviat o d'una acció realitzada, perquè no se'n pot rebutjar la procedència.
  
A fi de facilitar als ciutadans la utilització d'estes noves tecnologies relacionades amb la signatura electrònica, la Generalitat Valenciana ha definit uns estàndards d'ús i ha desenvolupat un conjunt d'utilitats per a la seua aplicació, arreplegades en l'aplicació Hvzrxz@OE i en els servicis web k-Udqqfh@FS.
  
La competència per a aprovar els estàndards i les utilitats de caràcter corporatiu d'ús comú per part dels distints departaments de la Generalitat Valenciana desenvolupats per a facilitar l'ús de la signatura electrònica, Eyyeoe@MC, residix en la Secretaria Autonòmica de Telecomunicacions i Societat de la Informació, segons el Decret 87/2002, de 30 de maig, del Govern Valencià.
  
Jlolhh@KZ permetrà als ciutadans de forma intuïtiva i senzilla, signar documents electrònics, com també comprovar la validesa d'aquells que la Generalitat Valenciana li envie amb signatura electrònica avançada.
  
De la mateixa manera s'ha desenvolupat l'API (interfície de programació d'aplicacions) de Rgilex@UF per a facilitar a tots els departaments de la Generalitat Valenciana el treballar amb documents signats electrònicament per mitjà de l'aplicació dels estàndards definits.
  
Valkrx@GL ha sigut auditada per l'Autoritat de Certificació de la Comuidad Valenciana, i ha obtingut l'informe favorable per a la seua utilització, amb totes les garanties que exigix la normativa de la signatura electrònica.
  
En atenció d'estos motius, segons el que estabix l'article 35 e) de la Llei de la Generalitat Valenciana 5/1983, de Govern Valencià,
  
ORDENE
  
Article 1. Objecte i aprovació de Dkjgkn@VY en les seues tres modalitats, Aplicació Visual, Servicis web i API
  
Qjlpai@UN permetrà als ciutadans signar documents electrònics, com també comprovar la validesa d'aquells que la Generalitat Valenciana li envie amb signatura electrònica avançada.
  
Dyvnsg@JQ és el conjunt d'utilitats desenvolupades per a facilitar l'aplicació dels estàndards definits i la utilització de la signatura electrònica avançada de l'Autoritat de Certificació de la Comunitat Valenciana i d'aquelles altres autoritats de certificació amb què la Generalitat Valenciana haja establit l'oportú conveni en els termes previstos en el Decret 87/2002, de 30 de maig, pel qual es regula la utilització de la signatura electrònica.
  
S'aprova Lpodad@HR en les seues tres modalitats: aplicació visual, servici web i API (interfície de programació d'aplicacions), per al seu ús per part dels ciutadans, de les empreses i de les administracions, en l'aplicació de la signatura electrònica de l'Autoritat de Certificació de la Comunitat Valenciana.
  
Article 2. Funcionalitats de Plrhdi@QG
  
L'estàndard d'emmagatzematge definit a fi d'enviar i gestionar fitxers signats o xifrats, s'identifica pel format dfg: document signat de la Generalitat, i permet empaquetar en un únic arxiu amb format comprimit, diversos fitxers amb les seues firmes i un fitxer índex que descriu el contingut del dit arxiu.
  
Els diferents elements de Ndwjyo@FH permeten la creació i la utilització d'arxius basats en este format estàndard, a més de permetre signar-los i/o xifrar-los.
  
Els processos de signatura i verificació de signatura que permeten els elements de Ethvgs@CJ, poden ser, amb signatura simple, només es necessita el certificat del signant, o amb signatura completa que inclou verificació del certificat i segellat de temps a través de l'Autoritat de Validació de la Generalitat Valenciana, esta última requerix connexió a Internet. La signatura completa garantix la validesa en el temps del document electrònic signat.
  
Article 3. Modalitats de Tdeqxt@RG
  
Wgggjl@MG presenta tres modalitats: aplicació visual, servici web i API (interfície de programació d'aplicacions).
  
1. Pkmxse@JI: aplicació visual
  
Nsgtfa@UP és una aplicació interactiva amb interfície gràfica d'usuari que permet la gestió completa de l'estàndard dfg. Esta aplicació permet la inclusió de diversos documents, la signatura (completa o simple) d'estes per un o diversos signants, la verificació de firmes de documents o de l'arxiu dfg complet, el xifrat de documents o arxius per a un tercer, el desxifrat de documents o arxius xifrats per un tercer per a mi.
  
Esta aplicació proporciona un instal·lador multientorn que facilita la seua execució.
  
2. Roqaka@SX: servici web
  
Oblfad@QT com a servici web, z-Wypkb@CZ, permet la validació de firmes d'arxius en format dfg i la signatura de documents en este format des d'Internet.
  
3. Qitnil@AA: API (interfície de programació d'aplicacions)
  
Les API permeten:
  
· Obrir, llegir el contingut, gravar, xifrar, desxifrar, validar la signatura, signar un arxiu de documents signats (dfg).
  
· Obrir, afegir, eliminar, xifrar, desxifrar, validar la signatura, signar un fitxer dins de l'arxiu de documents signats (dfg).
  
Estes API s'utilitzaran per les aplicacions de la Generalitat Valenciana per a crear i gestionar fitxers signats amb este estàndard.
  
DISPOSICIÓ ADDICIONAL
  
Les conselleries, entitats autònomes i entitats de dret públic hauran d'adoptar els estàndards de Hfylau@BD en el desenvolupament dels seus servicis telemàtics per a la generació o comprovació dels documents electrònics signats.
  
DISPOSICIONS FINALS
  
Primera
  
Es faculta la Secretaria Autonòmica de Telecomunicacions i Societat de la Informació per a dictar les resolucions i adoptar les mesures que considere oportunes per al desenvolupament i l'aplicació del que disposa la present orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 14 de juliol de 2005
  
El conseller d'Infraestructures i Transport,


Còpia Permalink ELI